Duminică, echipajele de poliție vor fi dotate cu lumină de la Ierusalim pe care o vor împărți credincioșilor de rit ortodox. Cum iei lumina dacă stai la bloc!

Poliția și Biserica au semnat un acord cu privire la modul de desfășurare a Paștelui. Detaliile le-a dat ministrul de interne Marcel Vela. Astfel, vineri și sâmbătă, între 7 și 17, locuitorii României își trec pe declarațiile pe propria răspundere „pentru ridicarea Sfintelor Paști”, precum și numele bisericii de unde-l saltă, care-ar trebui să fie cea mai apropiată de locuință. Așa scapă de amendă.

Sâmbătă seara, de la ora 20:00, începe să fie distribuită lumina. Fie de voluntari ai instituțiilor clerice, fie de reprezentanți ai autorității laice, în speță de polițiști. Așadar, echipajele MAI vor fi dotate cu lumină de la popi și, cum vor vedea un credincios, îi vor zice: nu vrei nițică lumină! Interesant e dacă stai la bloc, pentru că nu au voie să iasă decât doi vecini, care vor aștepta cu sufletul la gură voluntarul sau polițistul, apoi vor bate din ușă în ușă pentru a împărți lumina cu pricina.

„Distribuirea luminii se va face de către voluntarii parohiilor și de către echipajele de ordine publică existente aflate în misiune începând cu ora 20:00. Credinciosii vor putea iesi in proximitatea casei, in afara curtii sau a imobilului in care locuiesc, dar cu evitarea aglomeratiei, pastrand restrictia de maximum 3 persoane. În acest sens, 2 sau 3 locatari dintr-o scară de bloc pot oferi lumina primită de la voluntari tuturor vecinilor. În zonele carantinate, sfânta lumină va fi dusă cu autorul personalului MAI de la centrele episcopale la parohii. În noaptea de Înviere este permisă circulația tuturor preoților și voluntarilor. Echipajele care acționează în posturile fixe cât și cele de la punctele de frontieră vor oferi sfânta lumina personelor aflate în trafic sau celor care tranzitează frontier”, a anunțat Vela, reprezentant al autorității laice.

În România sunt 351 de morți din cauza coronavirusului și peste 6.000 de infectați. La nivel mondial sunt 125.000 de morți de covid 19 si aproape 2 milioane de oameni care au contactat virusul.

În 3 minute poți să citești și: Minune în Dolj! A dispărut un pacient cu COVID 19! (foto)

Avem voie să ne vizităm părinții de Paște? Raed Arafat a dat răspunsul

VIDEO! Hora victoriei la Spitalul de Infecțioase din Craiova!

Share and Enjoy ! 0 Shares